CELEX: 32016D0018
Language: da
Date: 2016-06-22 00:00:00
Title: Den Europæiske Centralbanks afgørelse (EU) 2016/1041 af 22. juni 2016 om belånbarheden af omsættelige gældsinstrumenter udstedt eller fuldt ud garanteret af Den Hellenske Republik og om ophævelse af afgørelse (EU) 2015/300 (ECB/2016/18)

28.6.2016   
            
            
               DA
            
            
               Den Europæiske Unions Tidende
            
            
               L 169/14
            
         DEN EUROPÆISKE CENTRALBANKS AFGØRELSE (EU) 2016/1041
   af 22. juni 2016
   om belånbarheden af omsættelige gældsinstrumenter udstedt eller fuldt ud garanteret af Den Hellenske Republik og om ophævelse af afgørelse (EU) 2015/300 (ECB/2016/18)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, artikel 12.1, artikel 18, og artikel 34.1, andet led,
   under henvisning til Den Europæiske Centralbanks retningslinje (EU) 2015/510 af 19. december 2014 om gennemførelsen af Eurosystemets pengepolitiske ramme (ECB/2014/60) (1) (retningslinjen der udgør dokumentationsgrundlaget), særlig artikel 1, stk. 4, afsnit I, II, IV, V, VI og VIII i Fjerde Del, og Sjette Del,
   under henvisning til retningslinje ECB/2014/31 af 9. juli 2014 om yderligere midlertidige foranstaltninger vedrørende Eurosystemets refinansieringstransaktioner og belånbar sikkerhed og om ændring af retningslinje ECB/2007/9 (2), særlig artikel 1, stk. 3, og artikel 8,
   under henvisning til Den Europæiske Centralbanks afgørelse (EU) 2015/774 af 4. marts 2015 om et program til opkøb af den offentlige sektors aktiver på det sekundære marked (ECB/2015/10) (3), særlig artikel 3, stk. 2, og
   ud fra følgende betragtninger:
   
               (1)
            
            
               I henhold til artikel 18.1 i statutten for Det Europæiske System af Centralbanker og Den Europæiske Centralbank kan Den Europæiske Centralbank (ECB) og de nationale centralbanker i medlemsstater, der har euroen som valuta, udføre lånetransaktioner med kreditinstitutter og andre markedsdeltagere, hvor lån ydes imod passende sikkerhed.
            
         
               (2)
            
            
               Standardkriterierne og mindstekravene til grænseværdierne for kreditkvalitet, der bestemmer belånbarheden af omsættelige aktiver som sikkerhedsstillelse med henblik på Eurosystemets pengepolitiske operationer er fastsat i retningslinje (EU) 2015/510 (ECB/2014/60), særlig artikel 59 og Fjerde Del, Afsnit II.
            
         
               (3)
            
            
               I henhold til artikel 1, stk. 4, i retningslinje (EU) 2015/510 (ECB/2014/60) kan Styrelsesrådet til enhver tid ændre redskaberne, instrumenterne, betingelserne, kriterierne og procedurerne for gennemførelsen af Eurosystemets pengepolitiske operationer. I henhold til artikel 59, stk. 6, i retningslinje (EU) 2015/510 (ECB/2014/60) forbeholder Eurosystemet sig ret til at fastslå, om en udstedelse, udsteder, debitor eller garant opfylder Eurosystemets kreditkvalitetskrav på grundlag af en hvilken som helst oplysning, som Eurosystemet måtte anse for relevant med henblik på at sikre en passende risikobeskyttelse af Eurosystemet.
            
         
               (4)
            
            
               I henhold til artikel 8, stk. 2, i retningslinje ECB/2014/31 finder Eurosystemets grænseværdier for kreditkvalitet ikke anvendelse på omsættelige gældsinstrumenter, der er udstedt eller fuldt ud garanteret af centralregeringerne i medlemsstater, der har euroen som valuta, og som er underlagt et program fra EU/Den Internationale Valutafond, medmindre Styrelsesrådet træffer beslutning om, at den pågældende medlemsstat ikke overholder de betingelser, der er knyttet til den finansielle støtte og/eller det makroøkonomiske program.
            
         
               (5)
            
            
               Styrelsesrådet konkluderede i februar 2015, at det ikke var muligt at antage, at den gennemgang af det finansielle støtteprogram fra EU/Den Internationale Valutafond, der fandt sted på det tidspunkt, ville kunne afsluttes med et positivt resultat for Den Hellenske Republik. Det følger derfor af Den Europæiske Centralbanks afgørelse (EU) 2015/300 (ECB/2015/6) (4), at Den Hellenske Republik ikke længere fandtes at overholde betingelserne i programmet fra EU/Den Internationale Valutafond med henblik på artikel 6, stk. 1, og artikel 8 i retningslinje ECB/2014/31, og Eurosystemets grænseværdier for kreditkvalitet burde gælde for omsættelige gældsinstrumenter, som er udstedt eller fuldt ud garanteret af Den Hellenske Republik. Efter at den europæiske finansielle stabilitetsfacilitets (EFSF) finansielle støtteprogram for Grækenland udløb, godkendte den europæiske stabilitetsmekanismes (ESM) styrelsesråd den 19. august 2015 et nyt tre-årigt finansielt støtteprogram for Grækenland.
            
         
               (6)
            
            
               Den første tranche under det nye ESM-program blev udbetalt efter at alle nødvendige foranstaltninger var blevet truffet og alle milepæle var blevet nået, hvilket bidrog til den gradvise stabilisering af den græske økonomi og muliggjorde en rekapitalisering af det græske banksystem i slutningen af 2015. Efter gennemførelsen af de forudgående foranstaltninger, der var aftalt i programmet for den første gennemgang, godkendte ESM's styrelsesråd den 17. juni 2016 udbetalingen af den første del af programmets anden tranche. Den første gennemgang af ESM-programmet er således blevet afsluttet.
            
         
               (7)
            
            
               Styrelsesrådet har vurderet virkningerne af det nye ESM-program for Grækenland, den løbende gennemførelse af programmet og den forpligtelse, som de græske myndigheder udviser i forbindelse med den fuldstændige gennemførelse af programmet.
            
         
               (8)
            
            
               På grundlag af den ovenfor nævnte vurdering er Styrelsesrådet af den opfattelse, at Den Hellenske Republik opfylder programmets betingelser, og har besluttet på ny at gøre omsættelige gældsinstrumenter, som er udstedt eller fuldt ud garanteret af Den Hellenske Republik, belånbare i forbindelse med Eurosystemets pengepolitiske operationer. Afgørelse (EU) 2015/300 (ECB/2015/6) bør derfor ophæves.
            
         
               (9)
            
            
               I lyset af de særlige betingelser vedrørende markeds- og kreditrisici for omsættelige gældsinstrumenter udstedt eller fuldt ud garanteret af Den Hellenske Republik har Styrelsesrådet besluttet at revidere det haircut-system, der gælder for disse instrumenter i henhold til artikel 8, stk. 3, i retningslinje ECB/2014/31.
            
         
               (10)
            
            
               I overensstemmelse med Styrelsesrådets tidligere overvejelser vil mulige opkøb af omsættelige gældsinstrumenter, der er udstedt eller garanteret af Den Hellenske Republik i forbindelse med programmet for opkøb af den offentlige sektors aktiver på det sekundære marked (public sector asset purchase programme, PSPP), blive undersøgt på et senere tidspunkt, og der vil blive taget højde for udviklingen i forbindelse med analysen og styrkelsen af gældsbæredygtigheden af Grækenlands offentlig gæld og andre overvejelser med henblik på risikostyring —
            
         VEDTAGET DENNE AFGØRELSE:
   Artikel 1
   Belånbarheden af omsættelige gældsinstrumenter udstedt eller fuldt ud garanteret af Den Hellenske Republik
   1.   Den Hellenske Republik anses for at overholde et program fra EU/Den Internationale Valutafond.
   2.   Eurosystemets mindstekrav til grænseværdier for kreditkvalitet, som fastsat i retningslinje (EU) 2015/510 (ECB/2014/60), særlig artikel 59 og Fjerde Del, Afsnit II deri, finder ikke anvendelse på omsættelige gældsinstrumenter, der er udstedt eller fuldt ud garanteret af Den Hellenske Republik.
   Artikel 2
   Oversigt over haircuts for omsættelige gældsinstrumenter udstedt eller fuldt ud garanteret af Den Hellenske Republik
   Omsættelige gældsinstrumenter, som er udstedt eller fuldt ud garanteret af Den Hellenske Republik, underlægges de særlige haircuts, der fremgår af bilaget til denne afgørelse.
   Artikel 3
   PSPP-opkøb
   Opkøb af omsættelige gældsværdipapirer, der er udstedt eller fuldt ud garanteret af centralregeringen i Den Hellenske Republik i henhold til afgørelse (EU) 2015/774 (ECB/2015/10), udføres — i overensstemmelse med artikel 5, stk. 3, i denne afgørelse og inden for de grænser som Styrelsesrådet har fastsat i henhold dertil — på grundlag af Styrelsesrådets positive vurdering af den udvikling som er sket i forbindelse med analysen og styrkelsen af gældsbæredygtigheden af Grækenlands offentlig gæld og andre overvejelser med henblik på risikostyring.
   Artikel 4
   Ophævelse
   Afgørelse (EU) 2015/300 (ECB/2015/6) ophæves hermed.
   Artikel 5
   Endelige bestemmelser
   1.   Denne afgørelse træder i kraft den 29. juni 2016.
   2.   I tilfælde af uoverensstemmelse mellem denne afgørelse, afgørelse (EU) 2015/774 (ECB/2015/10) og retningslinjerne (EU) 2015/510 (ECB/2014/60) og ECB/2014/31, således som disse er gennemført på nationalt plan af de nationale centralbanker i de medlemsstater, der har euroen som valuta, har denne afgørelse forrang.
   
      Udfærdiget i Frankfurt am Main, den 22. juni 2016.
      
         Mario DRAGHI
         
            Formand for ECB
         
      
   
   
      (1)  EUT L 91 af 2.4.2015, s. 3.
   
      (2)  EUT L 240 af 13.8.2014, s. 28.
   
      (3)  EUT L 121 af 14.5.2015, s. 20.
   
      (4)  Den Europæiske Centralbanks afgørelse (EU) 2015/300 af 10. februar 2015 om belånbarheden af omsættelige gældsinstrumenter, som er udstedt eller fuldt ud garanteret af Den Hellenske Republik (ECB/2015/6) (EUT L 53 af 25.2.2015, s. 29).
   
      BILAG
      
         OVERSIGT OVER HAIRCUTS FOR OMSÆTTELIGE GÆLDSINSTRUMENTER UDSTEDT ELLER FULDT UD GARANTERET AF DEN HELLENSKE REPUBLIK
      
      
                  Statsobligationer
               
               
                  Restløbetid (år)
               
               
                  Haircuts for gældsinstrumenter med fast kuponrente og variabel kuponrente
               
               
                  Haircuts for gældsinstrumenter med nulkuponrente
               
            
                  0-1
               
               
                  15,0
               
               
                  15,0
               
            
                  1-3
               
               
                  33,0
               
               
                  35,5
               
            
                  3-5
               
               
                  45,0
               
               
                  48,5
               
            
                  5-7
               
               
                  54,0
               
               
                  58,5
               
            
                  7-10
               
               
                  56,0
               
               
                  62,0
               
            
                  > 10
               
               
                  57,0
               
               
                  71,0
               
            
                  Statsgaranterede bankobligationer og statsgaranterede ikke-finansielle erhvervsobligationer
               
               
                  Restløbetid (år)
               
               
                  Haircuts for gældsinstrumenter med fast kuponrente og variabel kuponrente
               
               
                  Haircuts for gældsinstrumenter med nulkuponrente
               
            
                  0-1
               
               
                  23,0
               
               
                  23,0
               
            
                  1-3
               
               
                  42,5
               
               
                  45,0
               
            
                  3-5
               
               
                  55,5
               
               
                  59,0
               
            
                  5-7
               
               
                  64,5
               
               
                  69,5
               
            
                  7-10
               
               
                  67,0
               
               
                  72,5
               
            
                  > 10
               
               
                  67,5
               
               
                  81,0